Howden

Howden er en liten markedsby og verdslig sogn i regionen Yorkshire og Humber i grevskapet East Riding of Yorkshire, England. Den ligger nord for motorveien M62 ved veien A614 rundt 27 km sørøst for York og 4,8 km nord for Goole. Vilhelm erobreren ga byen til biskopene av Durham i 1080.«Howdenminster.net», Howden Minster.net. Arkivert fra originalen den 14. februar 2007. I henhold til folketellingen i 2011 har byen og sognet en befolkning på 4142 innbyggere."Key Figures for 2011 Census: Key Statistics: Area: Howden CP (Parish) , Neighbourhood Statistics. Office for National Statistics.

 Geografi 
Howden ligger ved hovedveien A614, skjønt byen i seg selv har blitt omgått, men den ligger nær motorveiene M62 og M18, nær Goole som ligger på motsatt side av elven Ouse. Byen er knyttet til jernbanenettet med egen stasjon, som ligger i nordlige Howden og er knyttet til byene Leeds, Selby, London og Hull.

Howden er omgitt av hovedsakelig flatt land og en del områder er myrer. Mye av landet som omgir byen er adskilt av mange dreneringsdiker.

Howden ligger innenfor den parlamentariske valgkretsen Haltemprice og Howden.«Haltemprice and Howden» , UK Polling Report

 Historie 
En av de eldste nedtegnede delene av Howdens historie er kong Edgar av England ga sin første hustru Æthelflæd herregården Howden Manor i 959.«Notes on the history of Howden», Historical Howden. Arkivert fra originalen den 5. juni 2011 Det var begynnelsen på byens langvarig forbindelse med Englands kongelige hoff. I 1980 ga Vilhelm erobreren, den normanniske kongen av England, byen, inkludert dens kirke (som senere ble en minster, domkirke) til biskopen i Durham, som straks overdro kirken til munkene i Durham, men beholdt herregården for seg selv. Nedtegnelser viser at kirken var først en prestegård, men motstridende nedtegnelser viser også at Hugh, prior (klosterforstander) av Durham, ble gitt en pavelig bulle fra pave Gregor IX for tilegnelse av kirken og opprettholdelse av 16 munker.«The history of Howden's church», Genuki.org.uk Howdens kongelige tilknytning fortsatte da prins Johan i 1191 tilbrakte jula i byen. Ni år senere ga Johan, nå konge av England, ga Howden retten til å holde et årlig marked.

I 1228 begynte arbeidet med den nåværende kirken i Howden, men den ble først ferdig på 1400-tallet da kapittelhuset og toppet av tårnet ble bygget av biskop Walter de Skirlaw. På 1300- og 1400-tallet ble byen et senter for pilegrimer grunnet John av Howdens påståtte mirakler på siste halvdel av 1200-tallet. Han var for en tid hoffprest for dronning Eleanor av Provence og skrev også en rekke åndelige tekster.«Myths about Howden», Historical Howden. Arkivert fra originalen den 3. mai 2006.

Tidlig på 1800-tallet ble Howden kjent, også i Europa, for sitt hestemarked. Det ble holdt årlig i september. I georgiansk tid ble markedet sitert i The Sporting Magazine i 1807 som «det største marked for hester i kongeriket.»«Howden Horse Fair», Historical Howden. Arkivert fra originalen den 16. juli 2011. Det er beregnet at opptil 4 000 hester var stilt ut for salg hver eneste dag av markedet og den totale verdien av dette salget var 200 000 pund.

Howdens første jernbanestasjon ble åpnet i 1840 og en andre til jernbanen Hull and Barnsley Railway ble åpnet i 1885 og varte til 1955.Butt, R. V. J. (1995): The Directory of Railway Stations: details every public and private passenger station, halt, platform and stopping place, past and present, 1. utg., Sparkford: Patrick Stephens Ltd. ISBN 1-8526-0508-1. OCLC 60251199.

I den siste halvdelen av 1900-tallet hadde byen fått to banker og en Co-op, byens største matbutikk, noe som ga folket i Howden en mer bekvem infrastruktur.

 Referanser 

 Eksterne lenker 

 «Howden» i Domesday Book

Kategori:Byer i East Riding of Yorkshire
Kategori:Domesday Book